താലിബാന്റെ ശക്തി പാകിസ്ഥാന് ആരോപണവുമായി അഫ്ഗാന് പോപ് ഗായിക കാബൂള് : താലിബന് തീവ്രവാദികള് അഫ്ഗാന് പിടിച്ചെടുക്കാനുള്ള പ്രധാന കാരണം പാകിസ്ഥാനാണെന്ന് പ്രശസ്ത അഫ്ഗാന് പോപ് ഗായിക ആര്യന സയീദ്. താലിബാന് കാബൂള് പിടിച്ചെടുത്തതിനെ തുടര്ന്ന് യു.എസ് സൈനിക വിമാനത്തില് ദോഹയിലെത്തിയ ആര്യന അവിടെ നിന്ന് കുടുംബത്തോടൊപ്പം ഇസ്താംബൂളിലെത്തിയെന്നാണ് വിവരം. വര്ഷങ്ങളായി പാക്താലിബാന് ബന്ധത്തിന്റെ നിരവധി തെളിവുകള് നമുക്ക് ലഭിച്ചിട്ടുണ്ട്. ഓരോ തവണയും താലിബാനുമായി ഏറ്റുമുട്ടുമ്ബോള് സംഘടനയിലെ പാക് സ്വദേശികളുടെ സാന്നിധ്യം നമ്മുടെ ഭരണകൂടം തിരിച്ചറിഞ്ഞിട്ടുണ്ട്. താലിബാന് ഭീകരര്ക്ക് നിര്ദേശങ്ങളും പരിശീലനവും നല്കുന്നത് പാകിസ്ഥാനാണെന്നും അവിടെ താലിബാന് താവളങ്ങളുണ്ടെന്നും പാകിസ്ഥാന് അന്താരാഷ്ട്ര സമൂഹം നല്കി വരുന്ന സാമ്ബത്തിക സഹായം നിര്ത്തലാക്കിയാല് താലിബാന് വേണ്ടി പാകിസ്ഥാന് നല്കുന്ന ധനസഹായം അവസാനിക്കുമെന്നും ആര്യന പറഞ്ഞു. അഫ്ഗാന് വിഷയത്തില് പാകിസ്ഥാനെ രൂക്ഷമായി വിമര്ശിച്ച ഇവര് പ്രതിസന്ധിഘട്ടത്തില് രാജ്യത്തിന് എല്ലാവിധ സഹായവും നല്കുന്നതിന് ഇന്ത്യയോട് നന്ദി പ്രകടിപ്പിച്ചു. പൊതുസ്ഥലത്ത് ഗാനമാലപിക്കുക, ഹിജാബ് ധരിക്കാതിരിക്കുക, തുടങ്ങിയ താലിബാന്റെ പെരുമാറ്റച്ചട്ടങ്ങള്ക്കെതിരെ പ്രവര്ത്തിച്ച ആര്യനയ്ക്ക് നേരേ നിരവധി ഭീഷണികളുണ്ട്.കാബൂള് കിം കര്ദാഷിയാനെന്നാണ് ആര്യന സയീദ് അഫ്ഗാനില് അറിയപ്പെടുന്നത്.